CELEX: 32008R0061
Language: lv
Date: 2008-01-24
Title: Komisijas Regula (EK) Nr. 61/2008 ( 2008. gada 24. janvāris ), ar kuru attiecībā uz dinoprostonu groza II pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos (Dokuments attiecas uz EEZ )

25.1.2008   
            
            
               LV
            
            
               Eiropas Savienības Oficiālais Vēstnesis
            
            
               L 22/8
            
         
      KOMISIJAS REGULA (EK) Nr. 61/2008
   (2008. gada 24. janvāris),
   ar kuru attiecībā uz dinoprostonu groza II pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes pārtikas produktos (1), un jo īpaši tās 3. pantu,
   ņemot vērā Eiropas Zāļu aģentūras atzinumus, ko sagatavojusi Veterināro zāļu komiteja,
   tā kā:
   
               (1)
            
            
               Visas farmakoloģiski aktīvās vielas, kuras Kopienā izmanto veterinārajās zālēs, kas paredzētas produktīvajiem dzīvniekiem, jānovērtē saskaņā ar Regulu (EEK) Nr. 2377/90.
            
         
               (2)
            
            
               Dinoprosta trometamīns un dinoprosts ir vielas, kas iekļautas Regulas (EEK) Nr. 2377/90 II pielikumā organisko savienojumu kategorijā attiecībā uz visām zīdītāju sugām. Veterināro zāļu komitejai (CVMP) tika iesniegts pieprasījums pārbaudīt, vai par dinoprosta trometamīnu un dinoprostu veiktie novērtējumi un izdarītie secinājumi attiecas arī uz dinoprostonu. CVMP uzskatīja, ka, ņemot vērā dinoprostona un dinoprosta strukturālo līdzību un to, ka dinoprostons strauji metabolizējas par dinoprostu, par dinoprosta trometamīnu un dinoprostu veiktie nekaitīguma novērtējumi attiecas arī uz dinoprostonu. Tāpēc CVMP nolēma, ka nav nepieciešamības šai vielai noteikt maksimāli pieļaujamo atlieku daudzumu. Pēc CVMP secinājumiem uzskata, ka ir lietderīgi II pielikumā organisko savienojumu kategorijā iekļaut jaunu ierakstu par dinoprostonu attiecībā uz visām zīdītāju sugām.
            
         
               (3)
            
            
               Tāpēc attiecīgi ir jāgroza Regula (EEK) Nr. 2377/90.
            
         
               (4)
            
            
               Līdz šīs regulas piemērošanai ir jāatvēl pietiekams laikposms, lai dalībvalstis, ņemot vērā šīs regulas noteikumus, varētu veikt pielāgojumus, kas saistībā ar šo regulu var būt vajadzīgi attiecīgo veterināro zāļu tirdzniecības atļaujās, kuras piešķirtas saskaņā ar Eiropas Parlamenta un Padomes 2001. gada 6. novembra Direktīvu 2001/82/EK par Kopienas kodeksu, kas attiecas uz veterinārajām zālēm (2).
            
         
               (5)
            
            
               Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EEK) Nr. 2377/90 II pielikumu groza saskaņā ar šīs regulas pielikumu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2008. gada 25. marta.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 24. janvārī
      
         
            Komisijas vārdā —
         
            priekšsēdētāja vietnieks
         
         Günter VERHEUGEN
         
      
   
   
      (1)  OV L 224, 18.8.1990., 1. lpp. Regulā jaunākie grozījumi izdarīti ar Komisijas Regulu (EK) Nr. 1353/2007 (OV L 303, 21.11.2007., 6. lpp.).
   
      (2)  OV L 311, 28.11.2001., 1. lpp. Direktīvā jaunākie grozījumi izdarīti ar Direktīvu 2004/28/EK (OV L 136, 30.4.2004., 58. lpp.).
   
      PIELIKUMS
      Šādu vielu iekļauj Regulas (EEK) Nr. 2377/90 II pielikumā (to vielu saraksts, uz kurām neattiecas maksimāli pieļaujamais atlieku daudzums):
      2.   Organiskie savienojumi
      
                  Farmakoloģiski aktīvā(-ās) viela(-as)
               
               
                  Dzīvnieku suga
               
            
                  
                     Dinoprostons
                  
               
               
                  Visas zīdītāju sugas